**สรุปผลเรื่องร้องเรียน ประจำปีงบประมาณ 2566**

**สำนักงานเขตพื้นที่การศึกษาประถมศึกษาจันทบุรี เขต 2**

 สำนักงานเขตพื้นที่การศึกษาประถมศึกษาจันทบุรี เขต 2 เป็นหน่วยงานที่อยู่ภายใต้กำกับของสำนักงานคณะกรรมการการศึกษาขั้นพื้นฐาน กระทรวงศึกษาธิการ มีหน้าที่รับผิดชอบการจัดการศึกษาระดับประถมศึกษาและมัธยมศึกษาตอนต้น (เฉพาะโรงเรียนขยายโอกาส) จำนวน 6 อำเภอ ประกอบด้วย อำเภอขลุง อำเภอแหลมสิงห์ อำเภอมะขาม อำเภอโป่งน้ำร้อน อำเภอสอยดาว และอำเภอเขาคิชฌกูฎ จะต้องทำงานโดยยึดหลักธรรมาภิบาล เพื่อประโยชน์ทางการศึกษาเป็นหลัก สามารถเป็นที่ไว้วางใจ เป็นที่พึ่ง ตอบสนองความต้องการ และอำนวยความสะดวกให้ประชาชนทางด้านการศึกษาได้อย่างแท้จริง จึงต้องมีกระบวนการแก้ไขข้อร้องเรียนที่รวดเร็ว และสร้างสรรค์เพื่อตอบสนองให้ทันความต้องการ โดยมีช่องทางการรับเรื่องร้องเรียนที่สามารถเข้าถึงได้ มีกระบวนการรับข้อร้องเรียนที่ให้ความสะดวกในการร้องเรียนของผู้รับบริการและผู้มีส่วนได้เสีย มีมาตรฐานการจัดการข้อร้องเรียน และตอบสนองกลับต่อข้อร้องเรียนได้อย่างรวดเร็ว แก้ปัญหาได้อย่างทันการณ์ ใช้เทคโนโลยีดิจิทัล และพัฒนาระบบการสื่อสารเพื่อสร้างความเชื่อมั่นและความพึงพอใจในการจัดการข้อร้องเรียน

 ในกรณี การจัดการเรื่องร้องเรียนของสำนักงานเขตพื้นที่การศึกษาประถมศึกษาจันทบุรี เขต 2 ในปีงบประมาณ พ.ศ. ๒๕๖6 จำแนกเรื่องผ่านช่องทางการร้องเรียน 5 ช่องทาง ดังนี้ 1. ยื่นด้วยตนเอง 2. ทางไปรษณีย์ 3. ตู้รับเรื่องร้องเรียน 4. เว็บไซต์ [www.chanarea2.go.th](http://www.chanarea2.go.th) 5. อื่น ๆ เช่น อีเมล์ Facebook โทรศัพท์ เป็นต้น พบว่า ไม่มีเรื่องร้องเรียน ดังตารางที่ ๑

**ตารางที่ 1** จำนวนเรื่องร้องเรียน ประจำปีงบประมาณ 2566

|  |  |  |
| --- | --- | --- |
| **ช่องทางการร้องเรียน** | **จำนวน(เรื่อง)** | **คิดเป็นร้อยละ** |
| 1. ยื่นด้วยตนเอง  |   | - |
| 2. ทางไปรษณีย์  | - | - |
| 3. ตู้รับเรื่องร้องเรียน | - | - |
| 4. เว็บไซต์ [www.chanarea2.go.th](http://www.chanarea2.go.th) | - | - |
| 5. อื่น ๆ  | - | - |
|  - อีเมล์  |  |  |
|  - โทรศัพท์  |  |  |
|  - Facebook  |  |  |
| รวม | ไม่มี- | ไม่มี- |

|  |  |
| --- | --- |
| **ปัญหาและอุปสรรค** | **แนวทางแก้ไข** |
|  ไม่มี | แม้ไม่มีการร้องเรียน แต่ก็ควรดำเนินการนำปัญหาร้องเรียนที่เกิดขึ้น หรือคาดว่าอาจเกิดขึ้น และเรื่องเกี่ยวกับการส่งเสริมคุณธรรมและจริยธรรม มาจัดทำเป็นบทความเผยแพร่เพื่อปลูกฝังจิตสำนึกที่ดีให้บุคลากรในสังกัดได้รับทราบเป็นประจำอย่างต่อเนื่อง และควรมีการเผยแพร่คำพิพากษาเกี่ยวกับการปฏิบัติหน้าที่ที่น่าสนใจต่อไป |